[{"text_idx": "#000000", "text": "Kasutatud auto ostmisel tuleks varuda piisavalt aega"}, {"text_idx": "#000001", "text": "Kasutatud autot ostes vo\u0303ib kergesti petta saada. Seepa\u0308rast tuleks uurida masina ajalugu ja teostada tehniline kontroll. U\u0308ks vo\u0303imalus on kasutatud auto soetada mu\u0308u\u0308gisalongist, kus need toimingud juba tehtud on."}, {"text_idx": "#000002", "text": "Suve la\u0308henedes suureneb autode ostmise aktiivsus, sellega ka\u0308sika\u0308es ka probleemide ja ku\u0308simuste hulk. \u201eKevadine aeg tuleb ja autoostuga seotud ku\u0308simusi tekkib rohkem, talvel on va\u0308hem. See ka\u0308ib hooti,\u201c ra\u0308a\u0308kis Tarbijakaitse kommunikatsiooniekspert Pille Kalda. \u201ePeamiste probleemidena on tarbijatel esinenud olukordi, mil toode on osutunud defektseks vo\u0303i kaupleja ei ole rahuldanud tarbija esitatud pretensiooni.\u201c"}, {"text_idx": "#000004", "text": "Ta\u0308navu on Tarbijakaitseametisse laekunud juba 63 selgitustaotlust ja 24 kaebust."}, {"text_idx": "#000005", "text": "Tarbijakaitseamet, Maanteeamet, Maksu- ja Tolliamet ning Politsei- ja Piirivalveamet juhivad ta\u0308helepanu, et kasutatud autot tasub valida hoolikalt, sest kiirustamine vo\u0303ib po\u0303hjustada pettumuse. Mo\u0303istlik on vo\u0303tta kasutatud auto ostmisel aega nii turu-uuringuks kui ka huvipakkuva auto u\u0308levaatamiseks."}, {"text_idx": "#000006", "text": "Ametkonnad soovitavad kindlasti enne ostu vo\u0303rrelda saadud pakkumist teiste sarnastega: kui pakutava auto hind on teistest oluliselt soodsam, peaks see tarbijale olema esimene ohuma\u0308rk, et so\u0303iduki seisukord ei ole vo\u0303rdva\u0308a\u0308rne teiste sarnastega vo\u0303i on tehingu taga muu pettus."}, {"text_idx": "#000007", "text": "Ohuma\u0308rk on ka see, kui automu\u0308u\u0308ja survestab tarbijat autoostuga kiirustama, ilma et tarbijale antaks aega ja vo\u0303imalust autoga tutvumiseks ning kaalutletud otsuse tegemiseks. Samuti ei ole lubatud tarbijale eksitava info andmine \u2013 kaupleja peab andma adekvaatset teavet."}, {"text_idx": "#000009", "text": "Eesti Liikluskindlustuse Fondi kodulehelt saab auto registreerimisnumbri ja VIN-koodi ja\u0308rgi kontrollida, kas auto on varem osalenud avariis. Maanteeameti e-teeninduses saab kontrollida auto la\u0308biso\u0303itu ja na\u0308ha auto Eestis registreerimise aega. Kui mu\u0308u\u0308gikuulutuses on need andmed varjatud vo\u0303i mu\u0308u\u0308ja jutt erineb sellest, mis tuleb va\u0308lja otsinguga andmebaasidest, on po\u0303hjust kahelda mu\u0308u\u0308ja usaldusva\u0308a\u0308rsuses."}, {"text_idx": "#000010", "text": "Kontrollida tasub ka, kes tegelikult autot mu\u0308u\u0308b \u2013 ettevo\u0303te vo\u0303i eraisik, sest sellest so\u0303ltuvad ostja vo\u0303imalused tegutsemiseks pretensioonide korral. Paljud automu\u0308u\u0308giplatsid on maaklerid, mis ta\u0308hendab, et tegelikuks mu\u0308u\u0308jaks on eraisik, kelle vastutus on oluliselt piiratum, ja hilisemate probleemide korral on ainus lahendus pikk kohtutee."}, {"text_idx": "#000011", "text": "Dokumentide vormistamisel tasub u\u0308le kontrollida, et lepingul kajastuks ka see isik, kelle ka\u0308tte ostusumma antakse, ning o\u0303ige tasutud hind. A\u0308riu\u0308hingu puhul peab lisaks nimele olema kajastatud registrikood ning eraisikust mu\u0308u\u0308ja puhul toodud ka va\u0308hemalt isikut to\u0303endava dokumendi number vo\u0303i selle koopia. Kui dokumentatsiooniga on probleeme, siis on to\u0303ena\u0308oline, et selle so\u0303iduki Eestis registrisse kandmine kestab tavapa\u0308rasest palju kauem vo\u0303i mo\u0303nel juhul osutub isegi vo\u0303imatuks."}, {"text_idx": "#000012", "text": "Va\u0308lismaalt toodud ja Eestis arvele vo\u0303tmata auto puhul pole soovitatav ostu-mu\u0308u\u0308gitehingut viia lo\u0303pule enne, kui auto on ostja nimel arvele saadud. On u\u0308sna tavapa\u0308rane, et lepingule ma\u0308rgitakse vale vo\u0303i tuvastamatu isik."}, {"text_idx": "#000013", "text": "Kasutatud auto ei ole vo\u0303rreldav uuega ja sel vo\u0303ib esineda tehnilisi vajakaja\u0308a\u0308misi. Seepa\u0308rast tuleks kindlasti teha prooviso\u0303it ning hea oleks huvipakkuv auto koos spetsialistiga u\u0308le vaadata. Sellist teenust pakub osa remondito\u0308o\u0308kodasid ja autoesindusi."}, {"text_idx": "#000015", "text": "Ta to\u0303i va\u0308lja, et tegelikult ostavad inimesed u\u0308ha rohkem kasutatud autosid ka salongist, sest siis on nende jaoks tagatud suurem turvalisus. Silberauto mu\u0308u\u0308b peamiselt uue auto sissemakseks toodud kasutatud autosid, kuid pakub mo\u0303ningal ma\u0308a\u0308ral ka komisjonimu\u0308u\u0308gi vo\u0303imalust. \u201eReeglina me ei vo\u0303ta komisjonimu\u0308u\u0308ki, aga on erandeid. Silberauto ostab mu\u0308u\u0308jalt auto a\u0308ra siis, kui on kindel ostja olemas.\u201c"}, {"text_idx": "#000017", "text": "Korda tehtud autode mu\u0308u\u0308misel annab Silberauto omapoolse garantii. Komisjonimu\u0308u\u0308gi puhul on autod mu\u0308u\u0308giplatsil olemas, kuid need ei ole ettevo\u0303tte nimele vormistatud. Kui tekkib kindel klient, ostab ettevo\u0303te masina a\u0308ra hinnaga, millest vigade ko\u0303rvaldamine juba maha arvutatud."}, {"text_idx": "#000018", "text": "Esindusse toodud autodel seni nii suuri vigu esinenud ei ole, et mu\u0308u\u0308ki panek vo\u0303imatuks ostutuks. \u201ePigem on pisivead. On ka varjatud pisivigu, aga va\u0308ga harva varjatakse meelega. Po\u0303hilised probleemid on veermikuga,\u201c ra\u0308a\u0308kis regiooni juht."}, {"text_idx": "#000019", "text": "Autosalongis mu\u0308u\u0308davatele masinatele on juba teostatud ka taustauuring. \u201eSaadakse ajalooga auto. Inimese eest on taustauuringud a\u0308ra tehtud.\u201c"}, {"text_idx": "#000020", "text": "Randel Lipp ro\u0303hutas, et autosalongis tehtud ost on usaldusva\u0308a\u0308rne juhul, kui mu\u0308u\u0308giesindus ise on usaldusva\u0308a\u0308rne. \u201ePeab toonitama, et oluline on kontrollida, kas autoesindus kuulub Autode Mu\u0308u\u0308gi- ja Teenindusettevo\u0303tete Eesti Liitu.\u201c"}, {"text_idx": "#000028", "text": "Inspektorid leidsid Virumaa hoolekandeasutuste hoonetes puudusi"}]